RESOLUCIÓN do 20 de xullo de 2004, da Delegación Provincial de Pontevedra, pola que se dispón o rexistro, o depósito e a publicacion, no Diario Oficial de Galicia, do convenio colectivo da empresa Naviera Mar de Ons, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 15/09/2004

Visto o texto do convenio colectivo da empresa Naviera Mar de Ons, S.L., con nº de código 3603322 que tivo entrada no rexistro único do edificio administrativo da Xunta de Galicia en Vigo o día 2-7-2004, subscrito en representación da parte económica pola representación da empresa, e da parte social, polo comité de empresa, en data 28-6-2004. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 20 de xullo de 2004.
Joaquín Macías Sánchez
Delegado provincial de Pontevedra
Convenio colectivo para o persoal da empresa Naviera Mar de Ons, S.L. año 2004
TÍTULO I
Condicións preliminares e xerais de aplicación
Artigo 1º.-Ámbito funcional.
O presente convenio é de aplicación á empresa Naviera Mar de Ons, S.L., ao seu persoal de flota
e terra nas rías de Vigo e Pontevedra e nos servizos que este persoal preste nas demais rías galegas nos supostos contemplados no artigo 29º.
Artigo 2º.-Vixencia.
Este convenio entrará en vigor á sinatura del e a súa finalización será o 31 de decembro de 2004. Para todos os efectos, os conceptos económicos terán carácter retroactivo desde o 1 de xaneiro de 2004. Os atrasos xerados polo carácter retroactivo deste convenio aboaranse na nómina do mes seguinte á súa sinatura.
Artigo 3º.-Prórroga.
De non mediar denuncia por calquera das partes cos requisitos expresados no artigo seguinte, o convenio entenderase prorrogado de ano en ano a partir do 1 de xaneiro de 2005 nos seus propios termos.
Artigo 4º.-Denuncia.
A denuncia do convenio poderá efectuarse por calquera das partes, debendo formularse cunha anticipación mínima de dous meses á terminación da súa vixencia ou de calquera das prórrogas, de forma escrita, con entrega da denuncia á outra parte, e remitindo copia á autoridade laboral.
Denunciado o convenio e vencido o termo da súa vixencia, seguirá aplicándose este até cando non se logre acordo expreso, de conformidade co estipulado na Lei do Estatuto dos traballadores. Ao vencemento do convenio, os conceptos económicos (salario base, horas extras, pagas extraordinarias, complemento de transporte, axudas de custo e complemento de útiles e roupas) incrementaranse no importe do IPC previsto polo Goberno, a conta do acordo económico global que se acorde á sinatura do seguinte convenio.
As partes se comprometen a constituír a mesa negociadora no mes seguinte ao vencemento do convenio.
Artigo 5º.-Vinculación á totalidade.
Para todos os efectos este convenio constitúe unha unidade indivisible, ao que non poderá pretenderse a aplicación dunha ou varias das súas cláusulas, rexeitando o resto, senón, que sempre terá que ser observado e aplicado na súa totalidade.
No suposto de que a xurisdición laboral, facendo uso das súas facultades, non dese a súa aprobación a algún dos pactos deste convenio, este quedaría sen efecto, debendo procederse á reconsideración do artigo ou artigos.
Artigo 6º.-Cláusula de compensación e absorción.
As condicións económicas de índole salarial contidas neste convenio serán consideradas como un todo orgánico e indivisible; e nesta forma global poderán ser compensadas ou absorbidas en cómputo anual coas que anterior ou posteriormente puideran existir, sobre os mínimos regulamentarios, calquera que fose a súa orixe ou denominación, sempre que teñan natureza salarial.
Artigo 7º.-Condicións máis beneficiosas.
O persoal que con anterioridade a este convenio viñese desfrutando de condicións máis beneficiosas das que se establezan, deberá conservalas.
Artigo 8º.-Concorrenia de normas.
En todo o non recollido no presente convenio seguirase a lexislación aplicable ao sector. En caso de contradición entre dúas ou máis normas, prevalecerá a de maior rango normativo.
TÍTULO II
Réxime económico
Artigo 9º.-Salario base.
O salario base dos traballadores para o ano 2004 é o sinalado na táboa que figura no anexo I (salario base de 2003 máis 2,6%).
Artigo 10º.-Revisión salarial e retribuións.
No caso de que a data de 31 de decembro de 2004 o índice de prezos ao consumo (IPC) publicado polo INE, rexistrase un incremento superior ao IPC do ano 2003 (2,6%), efectuarase unha revisión salarial, con carácter retroactivo desde o 1 de xaneiro de 2004, sobre os conceptos salario base, pagas extraordinarias, horas extras, complemento de transporte e complemento de útiles e roupa, pola diferenza entre o IPC real do ano 2004 e o referido 2,6%. O importe resultante aboarase nunha soa paga durante o mes seguinte á publicación do dato.
A empresa comprométese a ingresar as nóminas de todos os traballadores nas entidades bancarias co tempo suficiente para que os traballadores poidan dispor dela durante os cinco primeiros días de cada mes.
Artigo 11º.-Gratificacións extraordinarias.
Todos os traballadores terán dereito a percibir en concepto de gratificación extraordinaria dúas pagas que se farán efectivas, a primeira o día 15 de xullo e a segunda o día 15 de decembro segundo o recollido no anexo I.
As gratificacións extraordinarias serán iguais ao salario base no ano 2004 para cada categoría profesional.
Artigo 12º.-Horas extraordinarias.
A empresa estará obrigada a cubrir unha folla mensual de horas extras realizadas polo cadro de persoal, entregando copia aos representantes legais dos traballadores.
O valor da hora extra vén indicado para o ano 2004 no anexo I
A elección do traballador, a realización de horas extras remunerarase economicamente, ou compensarase en tempos equivalentes de descanso, esta elección comunicaráselle á empresa coa debida anticipación.
Nos servizos realizados fóra das liñas Vigo-Moaña e Vigo-Cangas que se prolonguen máis alá das 23.00 h para efectos da súa retribución, computaranse como dobres as horas realizadas a partir das 22.30 h.
Artigo 13º.-Horas presenciais.
a) Liña regular.
Co fin de cubrir eventuais continxencias que poidan afectar á seguranza ou operatividade de calquera dos buques adscritos ao servizo público de transporte de pasaxeiros na ría de Vigo, establécese un tempo de presenza para o persoal adscrito a estas liñas segundo o seguinte detalle:
Cada tripulante adscrito ás liñas Cangas-Vigo e Moaña-Vigo realizará dentro de cada período de cómputo de xornada de 28 días previsto no artigo 22º do convenio colectivo e segundo unha cadencia de 4 semanas, oito horas presenciais realizadas nun mesmo día, dentro de calquera das xornadas previstas no citado artigo para os tripulantes. A distribución destas horas realizarase de forma equitativa entre estes tripulantes e comunicaranse, incluídas na folla mensual de quendas, coa anticipación prevista no convenio colectivo.
Estas horas serán retribuídas segundo o establecido no anexo I, distribuíndose equitativamente e de forma que non afecten aos dous días libres establecidos para os tripulantes neste mesmo artigo, que se manterán en todo caso. Estas horas non poderán ser realizadas en sábado, domingo ou festivo.
Na xornada prevista para a realización deste tempo presencial, e nos labores propios da súa categoría profesional, a empresa poderá requirir a estes tripulantes para a súa incorporación ás tarefas habituais da navieira, mesmo as previstas, con cargo a estas horas presenciais até esgotar o tempo presencial previsto neste punto que pasará a ser computado como tempo efectivo de traballo, sen que neste caso haxan de ser compensado pola realización dun número equivalente de horas presenciais en prazo ningún.
b) Liñas regulares de temporada (illas Cíes, illa de Ons).
Por o estacional e imprevisible da demanda destas liñas, e a súa total dependencia das condicións meteorolóxicas, en previsión de eventuais ampliacións dos horarios fixos desta navieira, en días en que a demanda así o xustifique, nestas liñas se poderán establecerse até 2 horas de tempo presencial diario. Estas horas realizaranse dentro do tramo horario reservado por esta naviera para eventuais ampliacións do horario en días de bo tempo.
Estas horas serán retribuídas segundo o establecido no anexo I.
Artigo 14º.-Complemento de transporte.
Cada traballador percibirá un complemento de transporte segundo o establecido no anexo I.
Artigo 15º.-Útiles e roupa.
Cada traballador percibirá unha cantidade por este concepto de 92,59 A anuais que cobrará nunha soa vez no mes de agosto.
Artigo 16º.-Paga de vinculación.
Todos os traballadores vinculados á empresa por un tempo mínimo de tres anos ininterrompidos, cobrarán unha paga de 200 A anuais que se aboará na nómina do mes de outubro.
Artigo 17º.-Festivos.
Son aqueles días que se fixan no calendario laboral en vigor cada ano.
O traballador cuxo descanso semanal coincida en día festivo, percibirá un complemento salarial equivalente ao importe do seu salario base diario ou, a elección do traballador, un descanso equivalente.
Artigo 18º.-Desprazamento.
Para os desprazamentos á ría de Pontevedra e Baiona, a empresa facilitará o transporte ao persoal, cando haxa unha mobilidade xeográfica fóra das liñas permanentes da ría de Vigo, a empresa facilitará igualmente o transporte.
Mobilidade entre cabeceiras de liñas.
Establécesen para o efecto os seguintes compromisos:
1. Establecerase unha negociación para tratar desta cuestión, para o cal cada parte fundamentará a súa postura podendo achegar os informes que crea pertinentes.
2. No caso de que exista acordo entre as partes ou resolución arbitral ou xudicial ao respecto seguirase o disposto nela. En caso contrario, a partir do día 15 de outubro a remuneración dos citados desprazamentos será de 9 euros por viaxe de ida e volta até que se chegue a algún entendemento.
Artigo 19º.-Quebranto de moeda.
Para o persoal que realice tarefas de cobrador ou de expendedor de billetes establecerase un quebranto de moeda de 1 A. por cada día que efectúen os ditos labores.
Para os que despachan billetes ás illas Cíes quedará establecido en 40 A/mes na temporada de verán.
Artigo 20º.-Axudas de custos.
Se os traballadores tivesen que realizar xantares ou ceas por orde de servizo ou pernoitar fóra do seu domicilio, percibirán as seguintes axudas de custo:
Xantar: 10,75 A.
Cea: 10,75 A.
Aloxamento: 25 A.
Todos os servizos que non sexan servizo regular ordinario iniciados a partir das 22.30 h ou calquera que se prolongue alén das 24.00 h xeran unha axuda de custos de cea.
Estas cantidades aboaranse de forma anticipada.
En caso de que se orixinasen gastos maiores de contía razoable, deberanse xustificar previamente á empresa. Estes gastos aboaranse á presentación das correspondentes facturas.
Artigo 21º.-Baixa médica (IT).
Se por accidente de traballo, enfermidade común ou profesional houbese lugar a hospitalización, a empresa complementará as prestacións da Seguridade Social até o 100% do salario real en canto dure a situación de hospitalización.
En caso de baixa por accidente de traballo sen hospitalización, superior a unha semana, e co límite de dous meses, aplicarase a este suposto o previsto no parágrafo anterior.
En caso de baixa por accidente laboral que supere os dous meses, a empresa e o comité de empresa, poderán acordar a prórroga da prestación do 100% do salario real, con base na situación persoal do traballador de baixa.
TÍTULO III
Cuestións laborais e sociais
Capítulo I
Artigo 22º.-Xornada laboral.
A xornada laboral será de 40 horas semanais en cómputo de 28 días equivalente a 1.800 horas anuais.
Todo o que exceda a estas horas considéranse horas extraordinarias.
Salvo razóns non imputables ao traballador, o persoal asume o compromiso de operatividade na primeira saída do día e na chegada do buque.
Oficina:-Luns a vernes:
Mañá: de 9.00 h a 14.00 h.
Tarde: de 17.00 h a 20.00 h.
Despacho de billetes Vigo/Cangas:-Luns a sábados:
Cangas:
Mañá: de 5.40 h a 14.00 h.
Tarde: de 14.00 h a 22.00 h.
Vigo:
Mañá: de 6.15 h a 14.30 h.
Tarde: de 14.30 h a 22.30 h.-Domingos e festivos:
Cangas:
Mañá: de 7.45 h a 14.00 h.
Tarde: de 14.00 h a 22.00 h.
Vigo:
Mañá: de 8.15 h a 14:30 h.
Tarde: de 14.30 h a 22.30 h.
Despacho de billetes Moaña:-Luns a vernes:
de 6.45 h a 10.00 h.
Quenda de garda (vixilantes)
-Luns a sábado:
Vigo: de 22.30 h a 06.30 h.
Cangas: de 22.00 h a 06.00 h.-Domingos:
Vigo: de 22.30 h a 8.30 h.
Cangas: de 22.00 h a 8.00 h.
Porto (tripulación retén):-Luns a vernes:
Mañá: de 7.30 h a 13.00 h.
Tarde: de 15.00 h a 17.30 h.
Liña Vigo-Cangas:-Luns a vernes:
1º barco:
Mañá: de 5.30 h a 14.00 h.
Tarde: de 14.00 h a 23.00 h.
2º barco:
Mañá: de 6.30 h a 14.30 h.
Tarde: de 14.30 h a 22.30 h.-Sábados:
1º barco:
Mañá: de 5.30 h a 14.00 h.
Tarde: de 14.00 h a 23.00 h.
2º barco (temporada de verán):
Mañá: de 8.00 h a 14.30 h.
Tarde: de 14.30 h a 22.30 h.-Domingos e festivos:
1º barco:
Mañá: de 7.30 h a 14.00 h.
Tarde: de 14.00 h a 23.00 h.
2º barco (temporada de verán):
Mañá: de 8.00 h a 14.30 h.
Tarde: de 14.30 h a 22.30 h.
Liña Vigo-Moaña:
Mañá: de 5.30 h a 14.30 h.
Tarde: de 14.30 h a 23.00 h.-Domingos e festivos:
Mañá: de 7.30 h a 14.30 h.
Tarde: de 14.30 h a 23.00 h.
Liña ás illas Cíes:
-Persoal embarcado:
Horarios:
Entrada entre as 8.00 h e as 10.00 h.
Parada para o xantar de dúas horas, no intervalo comprendido entre as 13.00 h e as 16.00 h.
A xornada laboral diaria nunca será inferior a oito horas e finalizará cando o barco estea atracado após o último servizo.
Persoal de despacho de billetes.
Horarios.
Entrada entre as 8.30 e as 10.30 h.
Parada para o xantar de hora e media no intervalo comprendido entre as 13.00 e as 16.00 h.
A xornada terminará media hora máis tarde da saída do último barco do seu despacho de billetes ás Illas Cíes.
Respecto á xornada laboral do persoal embarcado adscrito ás liñas Vigo-Cíes, Baiona-Cíes e Cangas-Cíes, acórdase:
En condicións de redución de servizos por baixa demanda que así o xustifique esta xornada poderá ser reducida por debaixo das 8 horas previstas no artigo 22º do convenio colectivo. Neste caso pola diferenza entre a xornada realizada de forma efectiva e as 8 horas previstas neste artigo, aboarase ao tripulante un complemento de redución de xornada equivalente a este diferencial de horas multiplicado polo importe da hora extra de cada categoría. Para efectos de computar o importe deste complemento deduciranse as horas presenciais realizadas nesa xornada.
O servizo prestarase en réxime de xornada partida para o persoal de oficina e tripulación de porto, e continuada para o persoal adscrito ás liñas de Vigo-Cangas e Vigo-Moaña, tanto de despacho de billetes, como tripulacións.
En calquera caso, no persoal de xornada continua, respectaranse dous descansos por quenda, de 10 minutos cada un , sen que estes trastornen os servizos prestados pola empresa.
Para o persoal embarcado, ao menos un dos dous días de descanso semanal coincidirá en sábado ou domingo, sendo estes equitativos.
As quendas de traballo do persoal embarcado das liñas Vigo-Cangas e Vigo-Moaña serán rotativas, de forma que unha xornada se realizará pola tarde e a seguinte pola mañá e así sucesivamente.
Para a tripulación de porto o horario de entrada e saída será en Cangas, incluíndo os posibles desprazamentos que se puidesen efectuar.
Para o persoal de despacho de billetes a repartición de días de descanso realizarase de forma equitativa en, tres quendas, de forma que, en ciclos de tres semanas, nunha semana os días de descanso coincidan en sábado e domingo e nas dúas semanas restantes o descanso se goce de luns a venres.
Artigo 23º.-Recadación.
As/os expendendedoras/es de billetes como tamén calquera outra persoa que realice esta ou similar función, están obrigados a entregar diariamente a liquidación da recadación do día á terminación do servizo, sendo esta recibida por persoa autorizada e asinando o recibín. En todo caso, nos supostos en que polo horario de finalización da xornada isto non puidese ser, os/as expendedores/as disporán de urnas individuais para poder depositar as liquidacións da recadación para posteriormente ser retiradas co conseguinte recibín.
Artigo 24º.-Vacantes en postos de terra.
Cando se produzan vacantes nos postos de terra darase preferencia para ocupar estes aos traballadores da empresa, sempre que teñan a cualificación
adecuada, e nas condicións económicas da nova categoría.
Artigo 25º.-Traballos de categoría superior.
A realización de traballos de categoría superior dá dereito ao soldo e demais condicións de traballo do persoal da dita categoría.
A realización destes traballos durante un período de 5 meses nun ano ou 7 en dous anos, dá dereito á consolidación na categoría superior e en todas as condicións de traballo.
Para a consolidación da categoría, o soldo e demais condicións de traballo necesitarase título correspondente.
En caso de que en futuros embarques non existise posto similar ao xa consolidado, ocupará o seu posto primitivo pero coas condicións económicas da categoría superior xa consolidada.
Artigo 26º.-Vacacións.
As vacacións anuais serán de 30 días naturais para todo o persoal da empresa.
O calendario de vacacións farase público con dous meses de anterioridade ao gozo das vacacións. O gozo deles realizarase segundo a orde actual. As vacacións fixadas no calendario laboral corresponderanse co ano natural para o que se confeccionou aquel.
O día do seu comezo non poderá coincidir cun día festivo nin outro que correspondese a un día de descanso sinalado para o traballador. Así mesmo, non irá unha nova quenda de vacacións até que a anterior regrese (tripulación).
Os traballadores dunha mesma categoría profesional poderán cambiar entre si o seu calendario de vacacións logo de notificación á empresa e aceptación por parte dela.
Artigo 27º.-Licenzas.
O traballador, avisándoo con anticipación e xustificándoo adecuadamente, poderá ausentarse do traballo con dereito a remuneración polos motivos e o tempo que a seguir se expoñen.
Matrimonio: 18 días.
Nacemento de fillos: 4 días.
Enfermidade grave, hospitalización ou morte de familiares até 2º grao: 2 días (4 días se fose preciso desprazamento).
Enfermidade grave esposa e fillos: 4 días (8 días se fose preciso desprazamento).
Morte de cónxuxe e fillos: 10 días.
Morte de pais, mesmo políticos: 4 días.
Morte de irmáns: 4 días.
Cambio de domicilio: 2 días.
Asuntos propios non acumulable ás vacacións e nunca máis de dúas persoas nin da mesma categoría
profesional no mesmo día no período de outubro a marzo, ambos inclusive, excluíndo os días 24, 25 e 31 de decembro, 1, 5 e 6 de xaneiro, así como Semana Santa: 1 día.
En caso de urxencia poderá presentar o xustificante no prazo de 48 horas despois de regresar ao posto de traballo.
As referencias que no presente artigo fan ao cónxuxe entenderanse feitas así mesmo ao compañeiro/a que en situación estable e acreditada conviva co traballador.
Artigo 28º.-Permutas ou cambio de quenda.
Cando os traballadores soliciten a permuta no seu posto de traballo, da súa mesma categoría profesional, xuntaranlle á solicitude un prego razoado das causas que motiven tal petición. A empresa, se isto é posible, accederá ao solicitado.
Artigo 29º.-Traslados.
Non haberá mobilidade xeográfica fóra das rías de Vigo e Pontevedra, salvo que o traballador o acepte voluntariamente.
Nos supostos de xiras ou servizos que se vaian prestar nas demais rías galegas, se non houber voluntarios para atender as ditas xiras ou servizos, acéptase unha mobilidade xeográfica non superior a 7 días por traballador e ano. Os gastos de locomoción e axudas de custo serían por conta da empresa.
Artigo 30º.-Excedencias.
Todos os traballadores terán dereito a que lles sexa concedida a excedencia nos seguintes supostos:
Todo traballador con máis dun ano de antigüidade na empresa poderá solicitar unha excedencia por un prazo non inferior a 1 ano, nin superior a 5 anos.
Solicitarase por períodos determinados, podéndose prorrogar, unha soa vez, a petición do interesado até o máximo de 5 anos.
Así mesmo, o traballador poderá solicitar licenza para atender asuntos persoais, xustificándoo adecuadamente ante a empresa, por un período máximo de 6 meses ou por calquera outra causa razoada, polo mesmo período, co visto e prace do comité da empresa. Estas licenzas, sen prexuízo do recollido no artigo 24º, non terán dereito a retribución de ningunha clase.
Artigo 31º.-Período de proba.
O período de proba, que se concederá sempre por escrito, non poderá ser superior a:
Titulados: 2 meses.
Non titulados: 1 mes.
Artigo 32º.-Promoción e formación profesional no traballo.
O traballador terá dereito:
1. Gozo dos permisos necesarios para acudir a exames cando curse con regularidade estudos para a obtención dun título académico ou profesional.
Dándolle preferencia a elixir quenda de traballo se ese réxime é o establecido.
2. Á adaptación da xornada ordinaria de traballo para a asistencia a cursos de formación profesional ou á concesión do permiso oportuno de formación ou perfeccionamento profesional, con reserva do posto de traballo. O traballador avisará cun mes de anticipación. Estes permisos soamente serán retribuídos no caso de cursos de formación ou perfeccionamento profesional obrigatorios para o desempeño do seu cargo na empresa. En caso de non-aproveitamento académico, os permisos para a repetición do curso serán por conta do traballador.
3. unha vez feita a debida solicitude polo traballador, e sempre e cando a necesidade do servizo e a empresa o considere conveniente, todas as solicitudes de permiso se atenderán tendo en conta as necesidades profesionais e a antigüidade do peticionario seguindo a orde de recepción das peticións, até completar un tope, establecido nun traballador por categoría ou tres no total do cadro de persoal de forma simultánea.
Artigo 33º.-Roupa de traballo.
A empresa proverá os traballadores do vestiario preciso para verán e inverno, consistente en:
2 pantalóns verán.
2 pantalóns inverno.
2 camisas verán.
2 camisas inverno.
1 xersei inverno.
1 xersei verán.
2 pares de luvas de manobra.
1 roupa de augas.
1 par de botas de auga no caso dos mariñeiros.
1 roupa de abrigo.
1 funda para mecánicos e mariñeiros.
Todo o vestiario será entregado anualmente a principio de temporada.
Artigo 34º.-Perda de equipaxe.
En caso de perda de equipaxe da dotación do buque por naufraxio, incendio ou calquera outra causa, e que supoña perda total, a empresa aboará como compensación a cantidade de 150,25 A en porto interior e 601,01 A en saídas ao mar.
Artigo 35º.-Seguro de accidentes.
A empresa comprométese a subscribir un seguro de accidentes para os traballadores por accidente laboral coas seguintes condicións:
a) Invalidez permanente total para a profesión habitual, invalidez permanente absoluta e/ou grande invalidez: 39.065 A.
b) Morte por accidente laboral (incluído in itinere): 39.065 A.
Artigo 36º.-Seguro de responsabilidade civil.
A empresa subscribirá unha póliza de responsabilidade civil que cubra calquera reclamación civil
derivada das accións dos seus empregados no desenvolvemento da súa actividade. Igualmente disporá de asesoría xurídica para a defensa de calquera empregado por eventuais responsabilidades xurdidas do normal desempeño do seu cargo.
Artigo 37º.-Creación de emprego.
Cando se produza unha vacante nun posto de categoría superior, este poderá ser cuberto por un traballador fixo da empresa que reúna as condicións exixidas para o dito posto, debendo este solicitalo por escrito, tendo preferencia dentro de cada categoría o que teña maior antigüidade. A empresa, en todo caso, non virá obrigada a manter o mesmo número de traballadores.
Capítulo II
Comisión paritaria-comité de seguranza e hixiene
Artigo 38º.-Cláusula de interpretación-comisión paritaria.
Para interpretar e vixiar a interpretación deste convenio colectivo crearase unha comisión de seis membros, dos cales tres serán designados pola representación da empresa e os outros tres en representación dos traballadores nomeados polo comité de empresa de entre os membros da comisión negociadora do convenio por ambas as partes.
As partes someterán cantas dúbidas, discrepancias ou conflitos, puidesen derivarse da interpretación ou aplicación do convenio, a esta comisión, que resolverá o que proceda no prazo máximo de dez días, debendo reunirse non máis tarde de 72 horas despois de cada requirimento polas partes.
Artigo 39º.-Seguranza e hixiene.
Aplicarase todo o referente ás leis ou normativa vixente, especialmente no nomeamento dos delegados de seguranza e na obriga de cumprir as súas recomendacións.
Capítulo III
Acción representativa e sindical
Artigo 40º.-Dereitos e funcións do comité de empresa.
1º O comité de empresa terá as seguintes competencias (artigo 64 ET).
1. Recibir información, que lle será facilitada trimestralmente, ao menos, sobre a evolución xeral do sector económico ao que pertence a empresa, sobre a situación da produción e vendas da entidade, sobre o seu programa de produción e evolución probable do emprego na empresa, así como acerca das previsións do empresario sobre a celebración de novos contratos, con indicación do número destes e das modalidades e tipos de contratos que serán utilizados, incluídos os contratos a tempo parcial, da realización de horas complementarias polos traballadores contratados a tempo parcial e dos supostos de subcontratación.
2. Recibir a copia básica dos contratos a que se refire o parágrafo a) do número 3 do artigo 8 e a notificación das prórrogas e das denuncias correspondentes a eles, no prazo dos dez días seguintes a que tivesen lugar.
3. Coñecer o balance, a conta de resultados, a memoria e, no caso de que a empresa revista a forma de sociedade por accións ou participacións, dos demais documentos que se dean a coñecer aos socios, e nas mesmas condicións que a estes.
4. Emitir informe con carácter previo á execución por parte do empresario das decisións adoptadas por este sobre as seguintes cuestións:
a) Reestruturacións de cadro de persoal e cesamentos totais ou parciais, definitivos ou temporais daquela.
b) Reducións de xornada, así como traslado total ou parcial das instalacións.
c) Plans de formación profesional da empresa.
d) Implantación ou revisión de sistemas de organización e control do traballo.
e) Estudo de tempos, establecemento de sistemas de primas ou incentivos e valoración de postos de traballo.
5. Emitir informe cando a fusión, absorción ou modificación do status xurídico da empresa supoña calquera incidencia que afecte ao volume de emprego.
6. Coñecer os modelos de contrato de traballo escrito que se utilicen na empresa, así como dos documentos relativos á terminación da relación laboral.
7. Ser informado de todas as sancións impostas por faltas moi graves.
8. Coñecer, trimestralmente ao menos, as estatísticas sobre o índice de absentismo e as súas causas, os accidentes de traballo e enfermidades profesionais e as súas consecuencias, os índices de sinistralidade, os estudos periódicos ou especiais do medio ambiente laboral e os mecanismos de prevención que se utilicen.
9. Exercer un labor:
a) De vixilancia no cumprimento das normas vixentes en materia laboral, de Seguridade Social e emprego, así como o resto dos pactos, condicións e usos de empresa en vigor, formulando, se é o caso, as accións legais oportunas ante o empresario e os organismos ou tribunais competentes.
b) De vixilancia e control das condicións de seguranza e hixiene no desenvolvemento do traballo na empresa, coas particularidades previstas neste orde polo artigo 19 desta lei.
10. Participar, como se determine por convenio colectivo, na xestión de obras sociais establecidas na empresa en beneficio dos traballadores ou dos seus familiares.
11. Colaborar coa dirección da empresa para conseguir o establecemento de cantas medidas procuren o mantemento e o incremento da produtividade, de acordo co pactado nos convenios colectivos.
12. Informar os seus representados en todos os temas e cuestións sinalados neste número un en canto directa ou indirectamente teñan ou poidan ter repercusión nas relacións laborais.
2º Os informes que deba emitir o comité a teor das competencias recoñecidas nos números 4 e 5 do número 1º anterior, deben elaborarse no prazo de quince días.
Artigo 41º.-Capacidade e sixilo profesional (artigo 65 ET).
1. Recoñéceselle ao comité de empresa capacidade, como órgano colexiado, para exercer accións administrativas ou xudiciais en todo o relativo ao ámbito das súas competencias, por decisión maioritaria dos seus membros.
2. Os membros do comité de empresa, e este no seu conxunto, observarán sixilo profesional en todo o referente aos parágrafos 1, 2, 3, 4 e 5 do número 1º do artigo anterior, aínda despois de deixar de pertencer ao comité de empresa e en especial en todas aquelas materias sobre as que a dirección sinale expresamente o carácter reservado. En todo caso, ningún tipo de documento entregado pola empresa ao comité poderá ser utilizado fóra do estrito ámbito daquela e para distintos fins dos que motivaron a súa entrega.
Artigo 42º.-Exercicio do cargo.
A designación para un cargo sindical faculta ó seu titular a exercelo libremente por toda a duración do seu mandato.
Artigo 43º.-Reserva de horas para asuntos sindicais.
Cada membro do comité de empresa disporá dunha reserva de horas de ata 15 horas mensuais para os seguintes casos:
a) Asistencia a congresos, asembleas, consellos e, en xeral, a calquera clase de reunións que fosen convocadas polo seu sindicato.
b) Participación a seminarios, cursos de actividades de carácter informativo pola central sindical á que pertenzan.
c) Actos de xestión que deban realizar por razón das súas obrigas como membros do comité de empresa.
Non se incluirá no cómputo das horas o tempo empregado en actuacións ou reunións levadas a cabo por iniciativa do empresario e participación en órganos de colaboración, convenios e outros de análoga natureza.
Para a asistencia dos membros do comité de empresa a cursos de formación sindical concederase permiso con cargo ás súas horas sindicais, acumulán
dose as horas sindicais ata dous meses no suposto de que non alcanzase para a duración do curso as horas do mes en que este se celebre.
Esta situación deberá ser posta en coñecemento da empresa dentro do mes inmediato anterior.
Nesta situación non poderán coincidir dous persoas da mesma categoría profesional.
Artigo 44º.-Dereito de asemblea.
O comité de empresa, ou os traballadores, coa sinatura de ao menos o 33% da cadro de persoal, poderán convocar a asemblea, logo de aviso á empresa con dous días de anticipación, acordando con ela as medidas oportunas para que a dita reunión se produza de maneira que cause os menores prexuízos á empresa.
Artigo 45º.-Lugar de reunión.
A empresa dotará, os seus traballadores dun lugar adecuado para exercer o seu dereito a reunións e asembleas, podendo usar para o dito efecto os buques da empresa.
A empresa facilitará, se isto é posible, un local e os medios adecuados para permitir desenvolver o labor dos membros do comité de empresa.
Disposicións adicionais
Cobertura de imprevistos.
Se durante a xornada de descanso regulamentario dalgún traballador, este é chamado a cubrir algún imprevisto e este de forma voluntaria aceptase, será aboado da seguinte forma:
De 1 a 4 horas de traballo: 4 horas
De 4 horas en adiante: as que correspondese.
Estas horas non poderán ser descontadas nin asimiladas aos servizos de liña regular.
Quendas de traballo e rotación.
A distribución das quendas de traballo se fará de forma mensual entre as tripulacións do servizo regular, retén en porto e expendores de billetes, a empresa fará unha distribución equitativa das quendas, entre todos os traballadores, especialmente sábados e domingos, entregando copia deles así como das posibles modificacións ao comité de empresa cunha semana de anticipación.
Estas quendas de traballo faranse nunha única folla para todo o persoal da empresa.
ANEXO I
Táboas salariais 2004
Categoría profesional
S. base
Compl. transporte
Compl. vestiario
Compl. extra
Horas extras
Piloto
1.263,80 A
95,73 A
92,59 A
1.263,80 A
9,94 A
Patrón maior cab.
1.215,23 A
95,73 A
92,59 A
1.215,23 A
9,56 A
Patrón cabotaxe
1.128,55 A
95,73 A
92,59 A
1.128,55 A
8,89 A
Mecánico 1ª
1.153,58 A
95,73 A
92,59 A
1.153,58 A
9,08 A
Mecánico 2ª
1.069,44 A
95,73 A
92,59 A
1.069,44 A
8,43 A
Patrón polivalente
1.069,44 A
95,73 A
92,59 A
1.069,44 A
8,43 A
Mariñeiro
836,01 A
95,73 A
92,59 A
836,01 A
7,27 A
Vixilante
693,98 A
95,73 A
92,59 A
693,98 A
6,67 A
Oficial 1ª administrativo
1.069,44 A
95,73 A
92,59 A
1.069,44 A
8,43 A
Expendedor de billetes
693,98 A
95,73 A
92,59 A
693,98 A
6,67 A
Auxiliar administrativo
693,98 A
95,73 A
92,59 A
693,98 A
6,67 A
Para os efectos do artigo 36.2º do Estatuto dos traballadores, faise constar que o salario dos vixilantes se estableceu atendendo a que o seu traballo é nocturno por natureza.
Categoría profesional
Horas pres.
Piloto
9,94 A
Patrón maior cab.
9,56 A
Patrón cabotaxe
8,89 A
Mecánico 1ª
9,08 A
Mecánico 2ª
8,43 A
Patrón polivalente
8,43 A
Mariñeiro
7,27 A
Vixilante
6,67 A
Oficial 1ª administrativo
8,43 A
Expendedor de billetes
6,67 A
Auxiliar administrativo
6,67 A
Convenio colectivo Naviera Mar de Ons, S.L.
En Vigo o vinte e oito de xuño de dous mil catro, aproban e subscriben o texto que antecede.
-Pola representación da empresa:
José Nacimento Soto
Rafael Bedia Ocejo
Juan Carlos Nacimento Sesto
-Pola representación dos traballadores:
Manuel González González
Jaime Fernández
Rodrigo Molares
Antonio Soage
Alfonso Rodríguez
Acta do acordo:
Pola empresa: na cidade de Vigo, sendo as 12.00 horas do día vinte e oito de xuño de dous mil catro, se reúnen as persoas que constan ao marxe, compoñentes da mesa negociadora do convenio colectivo da empresa Naviera Mar de Ons, S.L., e manifestan:
Delegados de persoal: que tras as oportunas negociacións que as partes viñeron mantendo para tal fin, chegaron a un completo acordo no texto do convenio colectivo de empresa polo que rexerán as rela
cións entre Naviera Mar de Ons, S.L. e o seu persoal durante a súa vixencia.
Los puntos máis significativos deste acordo son os seguintes:
Vixencia do convenio: do vinte e oito de xuño de 2004 ao trinta e un de decembro de 2004, aínda que os seus efectos serán retroactivos con efecto do un de xaneiro de 2004.